चूंकि आप अपनी स्क्रिप्ट पर लंबे समय से काम कर रहे हैं, फ़ाइल को सेव कर लीजिये और कुछ हफ़्तों के लिए किसी और चीज़ पर फ़ोकस करिए। इस प्रकार, जब आप उसका सम्पादन करने के लिए वापस आएंगे, तब आप उसको नई दृष्टि से देख पाएंगे। अगर आप दूसरे विचारों पर भी काम कर रहे हों, तब इंतज़ार करते समय दूसरी स्क्रिप्ट पर काम करना शुरू कर दीजिये। अपनी स्क्रिप्ट खोल कर शुरू से अंत तक पढ़िये और उन जगहों को ढूंढिए जहां कहानी में उलझन हो या जहां पात्र ऐसा कुछ कर रहे हों जिससे कहानी आगे न बढ़ रही हो। अपने नोट्स को हाथ से लिखिए ताकि उनको याद रखने में आसानी हो। अपनी स्क्रिप्ट को बोल कर पढ़ने की कोशिश करिए और निडर हो कर उन हिस्सों का वैसा अभिनय करिए जैसा उनको आप दिखाना चाहते हैं। इस प्रकार से, आप वो डायलॉग या शब्द चुन सकते हैं जो उस जगह के लिए उचित नहीं होंगे। किसी मित्र या अभिभावक को अपनी स्क्रिप्ट दिखा कर उनकी राय लीजिये। उन्हें बताइये कि आपको उनसे किस प्रकार के फ़ीडबैक की अपेक्षा है ताकि वे उसी पर फ़ोकस कर सकें। जब वे पूरा कर लें, तब उनसे पूछिये कि प्लॉट का कुछ अर्थ निकलता है या नहीं। पहले अपनी स्क्रिप्ट की बड़ी समस्याओं को ठीक करने के लिए कहानी और पात्रों पर ध्यान दीजिये। हर बार दोहराने पर, शुरुआत बड़ी समस्याओं जैसे कि डायलॉग या उलझन भरे एक्शन सीक्वेंस (action sequence) से करने के बाद छोटी की ओर बढ़िए, जैसे कि व्याकरण या स्पेलिंग।   हर ड्राफ़्ट को नए डॉकयुमेंट में लिखिए ताकि यदि आपको पुरानी स्क्रिप्ट का कोई हिस्सा पसंद आए तब आप उसे काट कर अपनी नई स्क्रिप्ट में पेस्ट कर सकें। अपनी छोटी-छोटी ग़लतियाँ मत निकालिए वरना आप जिस स्क्रिप्ट पर काम कर रहे हैं उसे कभी पूरा नहीं कर पाएंगे।
Take a 1-2 week break from your script when you finish it. Reread your entire script and take notes on what doesn't make sense. Share your script with someone you trust so they can look over it. Keep rewriting the script until you're happy with it.